હાર્દિક પટેલે શરૂઆતથી જ ભાજપ પર પ્રહારો કર્યા છે. થોડા દિવસો પહેલાં હાર્દિકે પાટીદારોનાં વિરોધ પ્રદર્શમાં સામેલ રહેલા યુવાનોને જેલમાં બંધ કરવા અંગે ટીકા કરી હતી. હાર્દિકે ટ્વીટ કર્યું હતું કે, ‘સુરતમાં પાટીદાર આંદોલનકારીઓને ખોટા કેસોમાં સેન્ટ્રલ જેલમાં બંધ કરી દેવાયા છે. હું આ નીડર યુવાનોને મળીને તેમનો આત્મવિશ્વાસ વધારવા ગયો હતો. એ જાણીને ખૂબ દુઃખ થયું કે, યુવાનો ખુદના ભવિષ્ય માટે લડે છે અને તેમને જેલમાં બંધ કરી દેવાય છે.’